Referat bestyrelsesmøde hos Ali Fabricius, tirsdag den 4.9. 2018 

Tilstede: Mogens Schultz, Tom Hundebøl, Ali Fabricius, Vivi S. Jørgensen, Ulla Toft Jensen

Dagsorden:
1. Afløb i regnvandssøen
Der er problemer med at jorden rundt om afløbet er skyllet væk og det derfor skal repareres. 
Vi har fået et tilbud på reparation fra en entreprenør. Han ville fylde hullet op med sten. Prisen var på 12.000 kr., hvilket vi vurderede til at være meget høj. Vi arbejder på at få det lavet billigere. 

2. Status lamper/skilte
Mogens er blevet lovet af Oxdal, at der kommer lys inden den mørke tid.
Oxdal er endnu ikke vendt tilbage angående skilte på Troldhøj. Mogens følger op.

3. Tilplantning af bed ved Troldhøj
Vivi havde 4 forskellige forslag på beplantning med til bestyrelsesmødet alle med en højde på 50 cm og som skulle brede sig, så det på sigt ikke skal luges. Mogens finder ud af priser på de forskellige planter og der blev lavet en tur over på Troldhøj, for at se hvor mange der evt. skulle købes, bedet skal dog først være rent før der plantes.

4. Tilbud indhentes ang. vedligeholdelse af fællesarealer
[bookmark: _GoBack]Aftalen med Morten Berg udløber ved årsskiftet. Vivi får et nyt tilbud fra Morten, gerne for 3 år. Tilbuddet skal være for græsslåning pr. gang for vores delområder, trimning ved træerne mm., sprøjtning af stier og vintervedligeholdelse. 

5. Næste møde
Hos Vivi, 28.11. kl. 19

6. Evt.
Der er 2 lamper på Solhøj som ikke lyser – forholdet er indberettet via Haderslev kommunes hjemmeside. 





